EU-propono pri Esperanto nun sur la dua loko
#000000
Unu el la proponoj pri Esperanto en la civitana dialogo de EU atingis la unuan lokon en sia kategorio, kaj la duan lokon inter ĉiuj civitanaj proponoj. UEA nun instigas ĉiujn subteni ĝin, por ke ĝi iĝu la plej subtenita el ĉiuj proponoj. Sed pri kio ĝi temas?
#000001
“La estonteco estas en viaj manoj.” La diskuta retejo de EU alireblas en ĉiuj oficialaj lingvoj de la Unio, sed en la praktiko la diskuto okazas nur en kelkaj grandaj lingvoj, ĉefe la angla.
#000002
La 20-an de novembro Renato Corsetti atentigis la komitatanojn de UEA, ke unu el la proponoj pri Esperanto en la reta eŭropa konferenco pri la estonteco de Eŭropo atingis la duan lokon inter ĉiuj proponoj pri ĉiuj temoj fare de unuopaj eŭropaj civitanoj.
#000003
Klaus Leith estas membro de UEA-Komisiono por eŭropa agado kaj reprezentanto de Germana Esperanto-Asocio en la asembleo de Eŭropa Esperanto-Unio. Ni petis lin klarigi, pri kio temas.
#000005
– La “Multlingva akcelilo“ estis elprovita kadre de Erasmus+ (financita de EU) en tri lernejoj en Bulgario, Kroatio kaj Slovenio dum 2018/19. Laŭ la rezultoj la sento de atingo kaj la spertoj pri funkciado de lingvo ebligis al la lernantoj poste lerni aliajn lingvojn pli sukcese kaj pli rapide.
#000008
– Ne ĉiuj samideanoj konsentas pri la „Multlingva akcelilo“, ĉar ili taksas ĝin plibonigenda. Tion mi ne povas prijuĝi, mi ne estas pedagogo. Pri la detaloj povas argumenti la esperantistaj fakuloj inter si. Rilate al la kampanjo ĉefas la aspekto, ke ni atentigu la neesperantistan publikon pri la ekzisto de tiu esperantlingva programo kiel jam agnoskita kaj elprovita pedagogia metodo.
#000009
– En la EU-Konferenco gravas, ke ni konvinku la konferencantojn, ke nia lingvo proponas avantaĝon al EU pro la solvo de konkreta problemo. La propono de Seán, kiu ja estas relative modesta, ne speciale fanfaronas pri Esperanto sed elstarigas la uzon de nia lingvo por realigi konkretan politikan celon.
#000010
La retejo en la malta.
#000012
– Kadre de sia kampanjo por partoprenigi esperantistojn en la EU-Konferenco, UEA kaj Eŭropa Esperanto-Unio (kies prezidanto estas Seán Ó Riain) specife petis pri apogo de tiu propono. Ni informis en retaj kaj ĉeestaj aranĝoj kaj distribuis pli ol mil varbilajn vizitkartetojn al la landaj asocioj kun atentigo pri la UEA-vikipaĝo, kie troviĝas utilaj informoj pri kial kaj kiel partopreni la kampanjon.
#000013
– Rimarkeblas, ke samideanoj en kelkaj landoj sukcesis instigi multajn samlandanojn, ne nepre nur esperantistojn. Hungario menciindas kiel unu elstara ekzemplo. Ni konjektas (aŭ almenaŭ esperas), ke la propono allogas ankaŭ homojn, kiuj ne estas konvinkitaj samideanoj, sed subtenas la ideon elprovi novan aliron rilate al la instruado de lingvoj.
#000014
– Ni ne havu iluziojn: la civitana konsulto kadre de la EU-Konferenco ne egalas baloton aŭ referendumon. La konferencantoj tute ne estas devigataj realigi iun ajn proponon, eĉ multnombre apogitan. Do ni ne vere atendas, ke fine rezultas rekomendo, ke la EU-instancoj realigu la proponon de Seán.
#000016
– La ĉefa celo de nia partoprenado en la EU-Konferenco estas uzi la eblon paroligi pri nia lingvo en eŭropaj publikaj kaj politikaj rondoj. La unua pozicio en la tuta civitana konsulto estus tre utila varbilo por ni, kaj UEA/EEU intencas maksimume ekspluati tion dum la dua fazo de la kampanjo, kiam temas pri alparoli la konferencantojn, ekzemple la delegitojn en la Eŭropa Parlamento kaj membroŝtataj parlamentoj. EEU jam rete kaj paperletere alskribis pli ol cent parlamentanojn kaj daŭrigos la informadon.
#000017
La retejo en la bulgara.
#000018
– La civitanan konsulton en la reta platformo de la EU-Konferenco partoprenas malpli ol 40 000 eŭropanoj. Ili starigis ĉirkau 10 000 proponojn, kiuj averaĝe havas kvin apogantojn. La absolutaj nombroj estas ridinde malgrandaj: la nombro de apogantoj de unuopaj proponoj kulminas je kelkaj centoj. Tamen, tiu malgranda partoprenantaro estas avantaĝo por ni: per kelkaj centoj de voĉdonoj jam eblas videbligi nian lingvon.
#000019
– La proponoj traktas multajn temojn, inter aliaj jenajn: sano, klimatŝanĝiĝo kaj medio, demokratio, valoroj kaj rajtoj, edukado, EU en la mondo, ekonomio. La plej populara civitana propono en la konsulto ricevis 569 voĉojn kaj temas pri “Plano por reformo cele al eŭropa demokratio bazita je la civitanoj“. Ĝi estis proponita de eŭropunia politika movado (VOLT).
#000020
Kiel statas pri aliaj proponoj rilataj al Esperanto?
#000022
– Entute estas pli ol kvindek por-esperantaj proponoj en la civitana konsulto. La UEA-vikipaĝo listigas la plej sukcesajn kaj apogindajn proponojn kaj enhavas dosieron kun (preskaŭ) kompleta listo de ĉiuj por-esperantaj proponoj. Tie aldone eblas elŝuti aktualan statistikon, kiun ni starigis por reliefigi la pozicion de esperantistaj proponoj en la diversaj temaroj de la EU-Konferenco.
#000023
Doni sian subtenon povas ankau asocio, se ghi laue estas registrighinta per asocia retposht-adreso, konto Tvitera, Fejsbuka au Gugla che la Multlingva Cifereca Platformo.
#000028
Mi nun vidas, ke estis tipografia problemo en la koncerna alineo. Mi nun korektis tion, kaj ripetis la nomon de la citito, anstataŭ skribi “li”, por ke la afero estu tute klara.
#000036
> Miaopinie ni iomete tro alte taksas nian gravecon, se ni supozas, ke la EU-Komisiono tiel timas nin, ke ĝi celite sabotas por-esperantajn proponojn.<
Kiu estas “Ni”? Ili ne timas, kompreneble, malfortan E-movadon au obeeman UEA. Sed Esperanto, kiel forta kultura lingvo, tre timigas ilin, certe.
#000037
Tre stranga stulto, kiu chiam estas direktita kontrau Esperanto. Chu ne?
#000041
Łukasz Żebrowski: “Verdire, krom Renato Corsetti mi ŝajne ne konas aliajn homojn, kiuj fantazius pri iuj povuloj/gravuloj kiuj havus sufiĉan interesiĝon pri tiom marĝena movado kiel nia, ke ili eĉ volus saboti ĝin.”
#000042
A) Au devi bagateligi la tutan spektaklon nome EU-estontecokonferencon laustile de ekzemple “ghiaj rezultoj ne estas sufiche reprezentaj pro ne sufiche da partoprenintoj kaj tial ignorendaj”, kio kauzus plian perdon de bona reputacio,
B) au devi konfesi, ke unu rezulto estas, ke pri pli bona lingvolernado per Esperanto temas la plej subtenata propono el la chirkau 10000 proponoj de la Multlingva Cifereca Platformo, kio kauzus malfacilon pravigi tion, ne iniciati pritraktadon de ghuste tiu propono.
#000044
La konferencantoj (aŭ “Brusela veziko”, kiel Andreas nomas ĝin) havas trian opcion, ne nur A) kaj B) laŭ la analizo de Andreas.
Indas ripeti, ke la civitana konsulto de la Konferenco ne egalas baloton. Tio estis konata ekde la komenco, kaj mi emfazis la fakton en artikolo por Libera Folio en junio. La EU-instancoj neniam intencis realigi la plej apogitajn proponojn, eĉ se tiuj havus milionon da apogantoj. La maksimume esperebla efiko estas, ke la EU-instancoj “prenos en konsideron” la rezultojn de la civitana konsulto, laŭ la publikigita regularo de la Konferenco. Kompare: unu miliono da apogantoj estas la sojlo por “valida” eŭropunia civitana iniciato, kiun la Eŭropa Parlamento kaj la Eŭropa Komisiono estas devigataj trakti (debati kaj respondi, ne nepre realigi).
EU ne eĉ provis partoprenigi EU-civitanojn grandnombre. Sed la “civitana konsulto” de la Konferenco havas duan flankon, kiu supozeble estus pli reprezenta ol la mem-elektita grupeto de 15000 partoprenantoj en la reta platformo. Tiu dua flanko estas la “civitanaj panelgrupoj”: 4 grupoj kun 200 membroj po grupo (vidu la detalojn en la informilo “paneloj” en la UEA-vikipaĝo).
La paneloj supozeble analizis la civitanajn proponojn en la platformo kiam ili komencis sian laboron en oktobro. Nu, detale analizi milojn da proponoj po panelo ili certe ne kapablis. Ŝajnas, ke ili baziĝas la traktadon je dokumentoj preparitaj de la Komuna Sekretariato de la Konferenco. Kaj la panelajn laborgrupojn asistis moderantoj, supozeble neŭtralaj – kaj memkompreneble eblas, ke manipulado de la panelgrupoj okazis. La laborsesioj de la paneloj estis nepublikaj, kvankam ĵurnalistoj kaj politikaj analizistoj rajtis observi. Andreas en laŭtema diskutlisto jam atentigis pri tiaspecaj raportoj, i.a. de European Policy Centre.
La tasko de la panelgrupoj estas ellabori proprajn rekomendojn, kiujn la konferencantoj debatos en la plenkunsidoj. Fine la Konferenco rekomendos agadon de la EU-instancoj.
Resume: EU-instancoj emfazos la aspekton de la civitana konsulto, kiu okazas pere de la panela procezo, ne la aspekton de civitanaj proponoj. Tiujn ili sendanĝere kaj senhonte ignoros. Tamen, ni fanfaros pri niaj multnombre apogitaj proponoj kaj kalkulas, ke almenaŭ parlamentanoj pretas atenti kaj serioze pripensi kelkajn. Tion celas la dua fazo de la UEA/EEU-kampanjo.
#000046
Novajho estas, ke estos aldonaj – nome naciaj – Civitanaj Paneloj en Belgujo, Francujo, Germanujo kaj kelkaj aliaj landoj:
#000047
Klaus Leith: “La konferencantoj (aŭ “Brusela veziko”, kiel Andreas nomas ĝin) ...”
#000048
Jam antau la EU-estontecokonferenco tiun esprimon uzis – etnolingve – aliaj (mi ne scias, kiusence precize).
Mi uzas ghin pleje en proksimume jena signifo:
#000049
homoj havantaj au alstrebantaj salajratan postenon en EU-institucio au EU-organo
anoj de kaj kandidatoj por la EU-parlamento
jhurnalistoj kun fokuso al EU-aferoj
#000050
Jen leginda artikolo “Demokratieexperte: CoFoE droht zur PR-Übung zu werden” (demoktrieksperto: CoFoE riskas farighi ekzerco de publika informado).
#000051
“... la CoFoE [EU-estontecokonferenco] ankorau ne estas klariginta, kiel la rekomendoj estu sekvataj plu. Ili ghenerale diris, ke la deputitoj diskutos ilin kun la delegitoj kaj ke ilin taksos la tri prezidantoj de Komisiono, Konsilio kaj Parlamento. Tio ne estas suficha por demokratiproceso kun aktiva partoprenigo de civitanoj. Normo por la plua sekvado devas esti difinita, antau ol la afero komencighos.”
#000053
Łukasz Żebrowski: “Efektive, la ‘manovro’ por ‘igi’ la proponon malatentata estas ege facila ...”
#000054
Unu dilemoalternativo por la Brusela veziko estas forfluigi la infanon kune kun la bano – kiel ni diras germane kaj Zamenhof Esperante.
#000055
Praktike la Brusela veziko jam sukcesis alie, nome per ruza manovro, igi la proponojn de temaro “Pliaj ideoj” ne videblaj – do ankau la tiejn por-Esperantajn proponojn en rangoj 1 kaj 2 lausubtene, nome en la 2a raporto provizora pri la Multlingva Cifereca Platformo.
#000056
En la artikolo la aûtoro skribas pri “civitana dialogo” kaj “civitana konsulto” tamen lastatempe la komisarino de EU pri egaleco Helena Dalli en sia ĵus preparita gvidilo pri “inkluziva” komunikacio prezentas kiuj vortoj estas akcepteblaj por EU kaj kiuj ne estas akcepteblaj. En la listo de malbonvenaj vortoj troviĝas: «sinjorinoj kaj sinjoroj, Kristnasko, baptonomo, Maria, Johano, civitano...» Interesa ke anstataû la kristana nomo Maria EU proponas Malika, kaj anstataû Johano bonvena estos Julio. Do, karaj esperantistoj ne uzu la vorton civitano kiam vi turnas vin al EU. Mi nun scivolas ĉu la Esperanta Civito en Ĉaûdefono ŝanĝos sian nomon por kongrui al la brukselaj normoj...
#000058
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000062